Achdiat K. Mihardja

Achdiat Karta Mihardja ( 6 Maret 1911 – Juli 2010), lebbi èkennal kalabân nyama panḍâ'na Achdiat K. Mihardja, panèka sastrawan Indonèsia. Achdiat èkennal polana novella, Atheis, sè èpaterbi' è taon 1949. Atheis èyangghep sala sèttong karya sastra Inḍonèsia sè palèng penting samarèna Perrang Dunnya II.

 Riwayât Kaoḍiân 
Achdiat lahèr è tangghâl 6 Maret 1911, è Garut, Jhâbâ Bârâ'. Ramana, manajer bank, anḍi' cem-macemma buku, sè èyangghep dhâddhi minatta Achdiat ḍâ' sastra. Achdiat alako mènangka wartawan è awwâl karir. È taon 1949, Achdiat makalowar karya sè palèng penting, Atheis, sè èposattaghi ḍâ' orèng Muslim ḍâri Jhâbâ Bârâ'. Orèng muslim ka'ḍinto anyama Hasan, bân hubunganna sareng kancana, sè ampon èpangarowè sareng pamèkkèran manca, akadhi Marxisme. Buku panèka èyangghep sala sèttong karya sastra modern Inḍonèsia sè palèng otama. Atheis saterrossa èyadaptasi dhâddhi fèlem taon 1974, sè èsutradaraè sareng Sjumandjaja bân èbintangi Christine Hakim bân Deddy Sutomo. Achdiat aropa’aghi panarèma pangarghâ'ân sastra nasional Inḍonèsia è taon 1956 polana karyana.

 Pamolangan bân Lako 
Achdiat molaè panḍiḍighân SD è Hollandsch-Inlandsche School è Bandung. Lulus taon 1925.Sugono, D., dkk. (2003). Ensiklopedia Sastra Indonesia Modern (PDF). Jakarta: Pusat Bahasa, Departemen Pendidikan Nasional. kaca 8–9. ISBN 979-685-308-6. Saterrossa nerrossaghi ka MULO è Bandung (lulus taon 1929) bân AMS-A Solo (lulus taon 1932) sarta nerrossaghi ka Fakultas Sastra bân Filsafat, Universitas Indonesia taon 1958 namong ta' kantos lastarè.

 Kaoḍiân Pribadi 
Achdiat K. Mihardja panèka emba lakè' ḍâri Jamie Aditya, presenter, aktor, bân panyanyi Inḍonèsia sè palèng èkennal polana panampilanna è acara musik MTV. Sala sèttong pottrana, Ati Ashyawati, akabin sareng orèng Australia è bâkto Achdiat ngajhâr è Canberra, bân Jamie panèka ana' katello'na Ati Ashyawati.

 Sombher